Ammi! Yahan se nikalna hai!
-Aap kya kar rahi hain? -Kara, ye ajeeb pagalpan hai.
Tum mujhe bata kyun nahi rahi ke kya maajra hai?
-Diaper ka thaila kahan hai? -Mujhe laga tumharay paas hai.
-Woh Jed aaya hai. Chalein ab. -Theek hai, main jaa rahi hun.
-Hello, meri jaan. -Hello.
Hello, Sam. Ye samaan pakarna.
-Shukriya -Kya gaari mein eendhan hai?
-Ashiyaa maujood hain? -Raastay mein se bharwaatay huwe aaya hun.
Mujhe jaan'na hai ke ye sab kya maajra hai, Kara.
Kaheen iska taaluq meray abbu se tou nahi hai?
-Tumharay abbu abhi tak Asia mein hain. -Kya woh Hong Kong mein hain?
Main sab kuch phir kabhi samjhaungi.
Acha, sab taiyaar hai.
Meri zarurat ho tou mujhe sat phone par raabta kar kay bula lena.
-Meri jaan. -Koyi baat nahi, hum sambhaal lengay.
Jaisay hi mumkin hoga, main aap se raabta karungi.
Mohtaat rehna.
Wahan se shuru karo. Jin mareez ko zarurat ho, unhein do.
Ye tum Medic ko dena. Woh mazeed maalumat dengay.
Sasha, mujhe IV ki theli chaahiye.
-Tumhari kesi tabiyat hai? -Sab khatam hogaye hain, Doc.
Tumhari kesi tabiyat hai?
Aik lambi saans lo.
Tum theek hojao gay. Bas aaraam karo.
Waapis aanay par khush aamdeed, dost.
Hum is museebat se baahar aajayengay.
-Samajh aai? -Sir.
Waqt aagaya hai.
Main aik Plankholder tha.
Kya tumhein ye baat pata thi?
Nahi.
Mera nahi khayaal mujhe pata tha.
Main nay isay taameer hotay dekha tha.
Kya woh meri khirkiyaan hain?
Haan. Hum har woh samaan le aaye jo istemal hosakta hai.
Jaisay ke gaari kay haadsay kay baad apnay betay ki aankhein atiya kar dena.
Amla jahaaz par se hatt gaya hai.
Bomb laga diye gaye hain takeh kisi bhi technical samaan ko ziada nuqsaan ho.
Agla qadam uthaanay keliye taiyaar hain.
Captain Meylan, button dabayein.
Shukriya, Captain Slattery.
Kya humara mansooba ye hai ke hum Peng kay aanay ka intezar karein?
Zaahir hai, ye naamumkin baat hai. Talaash aur bachao mukamal hogaya hai.
-Humein aagay barhna hai. -Tou phir zaruri baat kya hai?
Hum tamaam mumkina raaston ka jaaiza le rahay hain
-lekin humein... -Raastay?
Mujhe tou sirf aik hi raasta dikhaai deta hai.
Humein apnay mulk chalay jaana chaahiye.
-Ye itna aasaan nahi hai, Captain. -Baat suniye ga, Captain.
SSES ko kuch maalumaat mili hai Chinese jahaaz, Sea Dragon se.
Jisko hum nay doboyaa tha?
Ye sab tou coding hai.
Haan, lekin shayad abhi tak woh cipher jahaaz par maujood hai.
-Kya South China Sea ki teh par? -Jee, sir.
Agar hum usko paanay keliye aik team neechay bhejein...
Aray, kya ajeeb baat hai.
Sir.
Is waqt Peng kaheen bhi hosakta hai.
Humaray paas itna eendhan nahi ke uska intezar karein.
Adwiyaat khatam hogai hain
aur 72 ghanton mein hum apnay amlay ka peyt nahi bhar sakengay.
Humein uski bharaai mil jayegi. Humesha mili hai.
Jahan tak mujhe samajh aata hai...
tum Peng ki factory pehlay hi band karwa chukay ho.
Uskay samaan ki ghair qanooni aamad o raft kaat kar aur woh uska jahaz tabah kiya hai
jis mein uskay aakhri chemical hathiyaar maujood thay.
-Is se barh kar kya baat hai? -Jab tak Peng saansein le raha hai
woh is khitay aur duniya keliye khatra hai.
Agar hum nay usay roka nahi tou woh aik nayi factory khol kar
waapis se nasal kashi shuru kar dega.
Bilfarz humein uskay muqaam ka pata chal jaata hai.
Uskay paas phir bhi dou samandari jahaz hain jiska humein pata hai
aur achi khaasi bari fauj bhi hai.
Hum pehlay hi Hayward aur Shackleton gawaa bethay hain
aur sath mein 300 American malaahon ki jaan bhi kho bethay hain.
Agar hum Peng ko pakar bhi letay hain
tou humein kaisay pata,
koyi bhi humaray yahan se jaatay hi uski kursi nahin sambhaal lega?
Mujhe pata hai ke tumhein yaad karwaanay ki zarurat nahi
ke is duniya mein itnay aur bhi log hain jo humari madad ke mustahiq hain
jabke hum apnay wasaail ko zaayaah kar rahay hain aik aisi jung lar kay
jisay nahi jeeta jaa sakta aur ghar se 10,000 miles ki duuri par hai.
Humein yahan jis maqsad se bheja gaya tha, woh humein pura karna hai.
Jo ke saanp ka sar qalam karnay kay baraabar hai.
Is mansoobay ki Chief Commander nay khud himaayat ki thi.
Lekin ab soorat-e-haal badal chuki hai.
Humein is baaray mein sadar sahab se baat karni hogi.
Humari soorat-e-haal EMCON hai, Captain.
Jab tak mujhe yaqeen naa ho ke ghar tak aik mehfuz line hai, kuch nahi badlega.
Lieutenant Green se tairaaki ki team banwao.
Us jahaaz ko dhoondo aur cipher talaash karo.
Jee, Sir. Shukriya, Sir.
Intezar karnay keliye aap sab ka shukriya.
Aaj subeh main nay Executive Order 10842 par dastakhat kiye hain.
Is hukum se wafaaqi ration card par lagi pabandiyon ko aasaan kiya gaya hai.
Sab keliye muqaami bank kay maslon mein faisla lenay ka haq barhaaya gaya hai.
Aur aarzi tor par zaati zameen par laga Clawback qaanoon muaatil hota hai
-jo ke mujhse pehlay sadar kay thay. -Mr President. Mr President.
Iski tafseelaat aapko abhi di jaati hain jo mutaasira ilaaqon se mutaaliq hai.
Mrs Green kahan hai?
Mazeed baat ye, ke main nay Army National Guard ko harkat mein rehnay
ki ijaazat de kar muqaami rehnumaon kay qaabu mein chhor diya hai
jo ke paanch ilaaqon mein musalsal fasaad ko khatam karnay keliye hai.
Mr President. Mr President, Mr President...
aapko zimedaari uthaatay huwe 48 ghantay huwe hain.
Aap President Michener ki hikmat-e-amli
ka ulat karnay ki kis had tak zimedari letay hain?
Main kis had tak zimedari leta hun?
Maaf kijiye ga lekin sadar sahab ab mazeed sawaalon ka jawaab nahi dengay.
Shukriya, sir.
Mr President! Mr President, baraaye meharbaani!
Kisi sawaal ka tou jawaab day dein?
Ms Shaw, aik andaaza lagaya jaata hai ke President Oliver ki siyaasi samajh
-ziada tar daayein jaanib hain... -Main andaazon par baat nahi karti hun.
Kya aap humein bata sakti hain ke kya hikmat-e-amli mein koyi badlao aasakta hai
-is White House se? -President Oliver thoray alag hain
lekin humara maqsad wohi rahega, America ko behtar aur mazboot banaana.
Is hi baat par bataati chalun ke sadar sahab ki masroofiyat ki wajah se
hum rozaana ki puch guch khatam kar kay, uski jagah
hafta-waar khabray munaqqad karwayein gay jo mera daftar sambhaalega.
Bohat bohat shukriya. Aaj keliye bas itna hi.
-Ms Shaw! -Allison.
-Sirf aik sawaal puchhna hai! Allison! -Ms Shaw!
Dousri line par tumharay liye phone aaya hai.
Humaray paas dousri line kab se aai?
-Allison Shaw. -Allison, main Kara baat kar rahi hun.
Kara, kahan ho tum? Subah se tumhein phone kar rahay thay.
Main aik museebat mein hun.
-Mujhe tumhari madad chaahiye. -Kya garbar hai?
Rivera mar chuka hai.
-Mar gaya? -Aur Senator Beatty bhi.
Unhein kal raat Capitol parking garage mein goli se maara gaya tha.
Uff, meray Khudaya. Abhi tak...
Abhi tak koyi khabar nahi mili. Kya tumhein yaqeen hai?
Meri aankhon dekhi baat hai..
Main poori raat se bhaagti phir rahi hun.
-Mujhe samajh nahi aaraha ke kya karun. -Tum abhi kahan ho?
Ghabrao mat. Tumhein kuch nahi hoga.
Main kisi ko bhejti hun tumhein lenay keliye.
Nahi.
Shayad White House mein koyi ghadaar maujood hai.
Aur jab tak uska pata nahi lagta,
main tumharay elawa kisi par bharosa nahi kar sakti hun.
Tumhein akaila aana parega.
Theek hai, sirf main aaungi. Ab batao, abhi tum kahan ho?
S&W Diner.
Paanchway Avenue par.
Waheen rehna, main aarahi hun.
S & W COUNTRY DINER
-Kya tum theek ho? -Haan.
Main tumharay liye kya le kar aaun?
Meri beti keliye doodh ka glass mil jayega?
Zarur. Bas aik second rukiye.
Mujhe tumhara aik ehsaan chaahiye hai.
Mera amla kuch samaan dhoondnay gaya tha jo shayad Chinese jahaz par tha.
Lagta hai woh kuch pirates ko pehlay mil gaya.
Tum nay bataya tha ke tumharay kuch log bahar maujood hain.
Haan.
Kya tum un tak kisi tarah paigham pohancha saktay ho?
Us se Peng ko talaash karnay mein madad hogi.
Acha.
Main koshish karunga.
Sir, mera amla pehlay bhi kuch martaba in pirates ka saamna kar chuka hai.
Meray dou malaahon par humla kar kay unhein buri tarah zakhmi kiya tha.
Tumhein zarurat nahi ke mujhe unki qaabliyat ka batao.
Aksar apnay dost chun'nay mein humara ikhtiyaar nahi hota.
Tou kya hum kuch bhi karnay keliye taiyaar hain?
Kya apni izzat kisi ko bhi day dein?
Jaisa main pehlay keh chuka hun, ke hum kaam mukamal karengay.
Har lehaaz ki qadar kartay huwe, sir...
Aam tor par jab bhi koyi qadar denay ka kehta hai
tou woh badtameezi karnay waala hota hai, Captain.
Main samajh sakhta hun ke Peng nay bohat nuqsaan kiya hai.
Tumharay amlay kay logon ki maut ka bhi woh zimedaar hai.
Usnay tumhein maarnay ki bhi koshish...
Aur tumhein ye mera zaati maamla lagta hai?
Main apnay amlay kay aik-tehaai fauji kho chuka hun.
Aur agar mulk waapis jaanay mein sab ki behtari hai tou main bhi raazi hun.
Aur mujhe aisa mehsus hota hai ke aur bhi log hain
jo tumhari senior rehnumai kay hain jinhein esa mehsus hota hai.
Kabhi kabar aik Captain ko ghair yaqeeni faisla lena parta hai
kyunke woh uski zimedari hoti hai.
Umeed hai ke kisi din tum ye baat samajh sako gay.
Ab...
har lehaaz se izzat detay huwe, mujhe ijaazat do, kuch kaam hain.
Shukriya, sir.
Kya tumhein yaqeen hai tum durust diner par gaye thay?
Theek hai. Haan.
Nahi, bas waapis aajao. Tumharay liye dousra kaam hai.
Shayad humari Mrs Green dikhnay mein bilkul bhi maasum nahi hai.
Aisa hi kuch lagta hai.
Usko kitni baaton ka pata chala hai?
Us se koyi farq nahi parta hai. Woh kuch saabit nahi kar sakti hai.
Aur tum Beatty aur Rivera ki khabar kab pesh karo gi?
Aaj raat mein hi kisi waqt.
Main nahi chaahti thi aaj subah saahaafi us baat kay peechay par jayein.
Bahar haal, humein sab ko jamah karna shuru karna hoga.
Aur agar Chandler nay waapis aakar faujiyon ko ikhatta kar liya
tou hum sab ka jeena bohat dushwaar hojayega.
Main nay tumhein bataaya tha ke main is se nimat rahi hun.
Tum ye baat dou hafton se karti aarahi ho.
Har koyi besabray horahay hain.
Main nay apni zimedari se ziada kaam kiya hai, Roberta.
Aur is baat ko bhulna nahi chaahiye ke tum mein se kisi ko ye ohda nahi milta
agar is mein meri mehnat na hoti.
Khud ko bewaquf mat banao, guriya.
Tum nay humein ohday par muqarar karwaya hoga
lekin jitna bhi kaam hai woh hum dekh rahay hain aur sambhaal rahay hain.
Is baat ko bhulna mat.
Kya tum decoder dhoond paaye ho?
Pehli raqam tou sirf dhoondnay par thi.
Agar cipher khareedna hai tou dugna anaaj dena parega.
Humaray paas apnay amlay ko khilaanay keliye khaana kam hai.
Humaray liye ye soda theek nahi rahega.
Baraye meharbaani, mujhe is se baat karnay do.
Us nay kya kaha hai?
Lau Hu nay Shirahama kay bhai ka qatal kiya tha.
-Us nay kaha hai... -Main samajh gaya hun.
Jo is ki ibtidaai raqam hai, us par soda paka huwa hai.
Sir, aapko aik hukam par dastakhat karna hai.
EXECUTIVE ORDER GIRAFTARI KA HUKUM
Koyi bhi apnay hosh o hawaas mein is par dastakhat nahi karega.
Ye koyi muahida nahi hai, Howard.
Main Mr President hun.
Aur main tumhein ye mulk tabah kartay huwe khara dekhtay nahi rahunga.
Tum chaahay bhalay mera qatal kar do, mujhe ab koyi hukam nahi maan'na.
Hum aapko nahi maar saktay, sir.
Lekin yaad dilaati chalun ke tumharay ghar waalon ka qatal kar saktay hain.
Abhi paanch maheenay pehlay ki baat hai.
Humara aik acha mansooba tha aur woh kaaramad hogaya tha.
Hum nay pooray mulk ka ilaaj kiya tha.
Us sab ka kya bana? Ye naubat kaisay aagai?
Yahan kuch taaqatein kaam kar rahi hain.
Aur woh mujhse bhi ziada taaqatwar hain...
aur tum se bhi ziada taaqatwar hain.
Aur kya woh yahan Pacific tak pheli huwi hain
jahan tum har nasal kay logon ka safaaya kar rahi ho.
Humein bilkul bhi andaaza nahi tha ke Peng ka kya mansooba hai.
Humein sirf Chandler se chhutkaara paanay keliye uski madad darkaar thi.
Is mulk ka naqsha badalnay waala hai
aur koyi bhi isay honay se rok nahi sakta hai.
Main abhi tak United States ka sadar hun...
aur main aisa honay se rok sakta hun.
Hum aisa honay se rok saktay hain.
Abhi bhi waqt bacha hoga, Allison.
Is par dastakhat kijiye...
Mr President.
Raabtay mein koyi khalal nahi hai, sir. Chinese ka koyi nishaan nahi hai.
Jahaaz kay neechay kya darjaaye haraarat hai?
Soorat-e-haal ko mad-e-nazar rakhtay huwe ziada nahi hai.
Us naye jawaan ko lagta hai ke mera azam mukamal tor par munsifaana nahi hai.
Us naye jawaan ka bura din guzra hai. Woh sath denay lag jayega.
Tumhein kya lagta hai?
Kya tumhein ye mera zaati maamla lagta hai?
Abhi jo soorat-e-haal hai, sir...
ye hum sab ka zaati maamla hai.
Sir.
Jo cipher pirates nay dhoonda tha uska jaiza le liya hai.
Ab tak hum nay raabtay kay dou raaston ko munqatah kar diya hai
jo ke Sea Dragon jahaz aur Peng kay beech tha.
Woh jis muqaam par China mein hai, kya uska pata laga saktay hain?
Yehi tou baat hai, sir. Woh China mein nahi hai.
Us nay apnay baaqi kay jahazon ko Tokyo kay saahil se rawaana kar diya hai.
Aur khufiya malumat kay tehat woh un jahazon mein se kisi aik par hai.
Hello.
Kya tum yahan akelay ho?
-Main... Haan. -Darwaaza band karo.
Kya humara rishta badalnay waala hai?
Alex Rivera aur Senator Beatty mar gaye hain.
-Kya? -Mujhe laga Rivera jaa kar
Peng ko maalumaat de raha tha tou main nay uska peecha kiya.
Woh Beatty se milnay gaya tha jis waqt dounon ka qatal Secret Service nay kiya.
Qatal kiya?
Mujhe daston ki sargarmiyon kay baaray mein
Rivera kay phone par tasaaweer mili thi.
Mujhe pata lagana hai ke woh Beatty ko ye kyun dikhaanay laaya tha.
Mujhe jaan'na hai is mein kaun shaamil hai
-aur kya mansooba bandi hai? -Aahista bolo.
Ye kaam andar kay shakhs nay kiya hai.
Aur Shaw is sab ka hissa thi. Mujhe nahi pata kis par bharosa karun.
Lekin tum sahafat ki shanaakht ki wajah se White House kay andar jaa saktay ho.
Tum chaahti ho ke main Senator Beatty kay daftar kay andar ghusun
woh bhi jab usay abhi haal mein Secret Service nay maara hai
aur sath mein Amor Khaarjaah kay Secretary ko bhi maara gaya hai?
Aur shayad unhon nay sadar sahab ka bhi qatal kiya hai.
Kya?
Aur mujhe aik haqeeqat pata hai ke Chief Staff bhi shaamil hai
aur woh Peng kay sath sodaybaazi kar rahi hai.
Baraaye meharbani, Jacob, Beatty kay daftar mein ja kar dekho.
Mujhe pata hai wahan se kuch milega.
PAIGHAAM MOSUL HORAHA HAI
Executive Officer, humein markazi qayaadat se khufiya paigham mosul horaha hai.
Iskay dou hifaazati marhalay hain.
Pehlay marhalay se guzaar kar usay print karo.
Jee, madam.
Pehlay marhalay ka aaghaaz horaha hai.
Aur bhi kuch bacha hoga isko denay keliye.
Maaf kijiye ga, sir. Baraf se jitna kuch hosakta hai, woh main kar raha hun.
Bohat se jawaan tou is se bhi buri haalat mein hain.
Koyi baat nahi, sir.
Main theek hun.
Captain Meylan, markazi qayaadat se aap keliye aik paigham mosul huwa hai.
Pehla marhala decrypted hai aur ab hukum baja laana hai.
Shukriya, Commander.
Captain Chandler.
Captain Meylan.
Kya kuch kehna chaah rahay ho?
Mujhe Chief Commander ka fori hukam aaya hai ke tumhein hiraasat mein liya jaaye,
Captain Slattery ko zimedari se dastbardar kiya jaaye
aur Nathan James ko waapis San Diego le jaaya jaye.
Kya bakwaas kar rahay ho?
"Aik ghair mulki mulk kay khud mukhtaar ilaaqay par ghair qaanooni humla karna."
"Aik ghar mulki rehnuma kay qatal ki saazish."
"Aik ghair mulki ghair muhareb jahaaz ko tabah karna."
"Apni zimedari mein kotaahi dikhana."
-Ye sab bakwaas hai. -Tum chaaho tou tasdeeq kar saktay ho.
Mike, tum samajh saktay ho na ke iska kya matlab hai?
White House mein koyi saazish chal rahi hai.
Is hi wajah se Peng ko humari jagah ka ilm hojata tha.
Baat is se bhi barh kay hai.
Meray jahaaz ka phat jaana, tum logon par humla hona.
Michener.
Iska matlab us nay khud ko nahi maara? Kya iqtidaar chheen liya gaya hai?
Meri 24 ghantay pehlay Oliver se baat huwi thi.
Usko hum par aitemaad tha. Aur ab ye ho jaana?
Code bilkul durust hai, Sir.
Aisa hukam Fleet Commander bhejta hai aur woh bhi humaray Executive Officer ko
tumharay nahi. Mujhe tou daal mein kuch kaala lag raha hai.
-Hum is hukam ko nahi maantay. -Hum us ohday par nahi hain
ke Chief Commander kay tasdeeq shuda hukam par sawal uthayein.
Jahan tak mera andaaza hai...
mujhe lagta hai sadar sahab ko tumharay senior rehnuma par bharosa nahi raha
jo ke tumhari wehmi chaalbaaz baaton se ziada waazeh hai.
Kyun na sadar se phone par baat kar lein.
-Hum un se baat kar lengay... -Aisa mumkin nahi, Captain.
Tum nay khud hi kaha tha ke EMCON ki soorat-e-haal hai.
Us se koyi farq nahi parega.
Jab tak Oliver khud na mulawis ho.
Agar tumhein itni hi fikar hai ke humaray mulk mein kya horaha hai
tou behtar hai waapis chalo.
-Hum wahan sab suljha dengay. -Tum samajh nahi saktay ho.
Hum zinda waapis nahi pohanch sakengay.
Jis shakhs nay tumhein ye hukam bheja hai, us nay hi tumhara jahaz tabah kiya tha.
Pearl Harbor pohanchnay se pehlay hi humara jahaz tabah hojayega.
Tum nay ilzamaat khud dekhain hai. Ye fuzul hain.
Jitnay kam waqt mein, main nay is jahaaz par jo dekha hai
us hisaab se mujhe in ilzamaat se koyi heraangi nahi huwi hai.
Lekin ye zaruri nahi ke main kya sochta hun.
-Behri police, Plummer. -Jee, Sir.
Captain Chandler ko tafteesh keliye hirasat mein liya jaye.
Peechay hatt jao.
Main ehkaamat ki taameel karunga.
Abhi yahan par aman barqaraar rakhna hai.
Main tum se tawaqah karunga, Captain.
Sir.
Lieutenant Granderson, Lieutenant Mejia, tumhein zimedari se dastbardar karta hun.
Pilot kay kamray se nikal jao.
-Executive Officer Cobb. -Jee, Sir.
Un logon ko giraftar karo jo humara khaana chura rahay hain.
Jee, Sir.
Pearl Harbor pohanchaanay ka safar shuru karo jahan hum eendhan bharwa kar
seedha San Diego ki taraf safar jaari rakhengay.
Theek hai, Sir.
Main pehlay hi Green, Burk aur Taylor ko alehda kar chuka hun
tou koyi bewaquf harkat karnay ka sochna bhi nahi.
Ye karna munasib nahi rahega.
Tum bhi dastbardar ho, Captain Slattery.
Haan, main hun, lekin agar tum mic pakartay ho
aur amlay ko khabar detay ho ke tum nay Tom Chandler ko giraftaar kar liya hai
aur ab tum Nathan James ko sambhaalo gay
tou tumhein un teen logon se bhi ziada majmay ko alehda karna parega.
Hum aisi ghalti ko sudhaar bhi nahi saktay.
Tamaam amlay ko ittilah kiya jaata hai.
Main Captain Mike Slattery bol raha hun.
Abhi fori tor par, Chief Commander kay hukam par
Captain Tom Chandler ko apni zimedari se hatta kar hirasat mein liya gaya hai.
Un hi ke ehkaamaat par, main bhi zimedariyon se dastbardar hun
aur Captain Joe Meylan ko jahaaz ki zimedari supard ki gai hai.
Chaltay raho.
Aagay barhtay raho.
Foran.
Mujhe maujood har amlay se umeed hai
ke woh apnay faraaiz ko us hi mahaarat aur iraaday se jaari rakhein...
jis riwayati andaaz se is jahaaz par anjaam detay aarahay thay.
Main Captain Slattery baat kar raha hun. Bas itna hi kehna tha.
Behri Operations kay sarbarah nay mujhe milnay ki ijaazat di hai.
Tumharay Captain nay mulaaqat keliye 10 minute ka waqt de kar meharbaani ki.
Bas sirf 10 minute ki ijaazat hai.
Tom, ye sab kya chal raha hai?
Main chaahta hun tum court martial ki darkhwaast karo.
Tum meri waqeel bano gi.
Kya?
Meylan ko adalat mein naam darj karwaana parega.
Usko apnay ohday se baray officer ki adalat mein bethnay ki ijaazat nahi hai
lehaaza mujhe apna commission supard karna hoga.
Tum kabhi nahi jeet sako gay. Woh adalat mein apnay log bitha dega.
Achi baat hai. Usay aisa karnay do.
Tom, woh tumhein fauji dastay ki goliyon se marwa sakta hai.
US mein san 1961 se ab tak fauji phaansi nahi dilwayi gai hai.
Itnay pyaaray dikhna band karo.
Hum shatranj kay baray khel ki gottein hain.
Mujhe bas ye baat maalum hai.
Agar hum waapis ghar jaatay hain, tou jo koyi is saazish kay peechay hai,
woh hum sabko maar daalengay.
Mujhe is jahaaz ka iqtidaar waapis sambhaalna hai.
Is mushkil se nikalnay ka hal hai...
lekin dekha jaaye tou is tarah main aik ghadaar kehlaaya jaunga.
Tou main samajh sakta hun agar tumhein is mein shaamil nahi hona hai.
Mujhe batao kya mansooba hai?
Apni shanaakht karwayein, Sir.
Theek hai.
-Kya hifazati iqdaam barha diye hain? -Jee, Sir.
Kya aapko koyi madad chaahiye hai?
Nahi. Main sirf Senator se milna chaah raha tha.
Woh is haftay keliye shehar se baahar gaye hain.
Meray paas shayad ghalat taareekh likhi thi. Shukriya.
Mujhe abhi tak Chandler aur Michener ki guftugu ka koyi record nahi mila
jo unho nay Peng kay ghar mein ghusnay kay baaray mein ki thi.
Main nay Granderson se pucha tha. Usnay kaha ke maujood hi nahi hai.
Itna bara masla bana huwa hai.
Beatty kay daftar ka safaaya kar rahi thi Secret Service.
-Woh hum se aik qadam aagay niklay. -Aray, yaar.
Mujhe pata tha ke tum pagal nahi huwi ho
lekin ab Michener ki hikmat-e-amli ka ulat kar raha hai Oliver.
Shaw nay sahafiyon se guftugu rukwa di thi aur phir ab ye hona...
Kuch tou garbar hai.
Main aisa karna nahi chaahti thi.
Kya karna nahi chaahti thi?
White House mein aik shakhs par bharosa kar sakti hun.
Main uski jaan khatray mein daalna nahi chaahti thi.
Mujhe khatray mein daaltay huwe tou nahi socha tha.
-Shukriya. -Jee, madam.
Dennis baat kar raha hun.
Upar mat dekhna aur koyi rad-e-amal mat dena.
Shaw mukbir hai.
Mujhe nahi pata aur kaun mulawis hai lekin tumhein mera aik kaam karna hoga.
Ye ashiya le jaanay keliye kaafi hogai hain, Sir.
-Is se kaam hojayega. -Mukhaalfat karnay waala aaraha hai.
Ye kya chal raha hai?
Hum jitna hosakay cheezon ka zakhera kar rahay hain, Sir.
Shukriya, jawaanon.
-Kya main tum se aik baat kar sakta hun? -Haan. Zarur.
Captain.
Meri team aur main nay har file aur har maalumat ko parkha hai
aur tumharay amlay kay har eham shakhs ka mowaqaf liya hai.
Aur main ye yaqeen se keh sakta hun
ke Tom Chandler theek se aik mazboot hifazati iqdaam nahi le sakta
jis hisaab se usko is jahaaz par shawaahid muhaya huwe hain.
Tum usko samjhao ke waapis se nazar saani karay.
Jis waqt waba pheli thi,
sadar nay hukam diya tha ghar lotnay ka lekin usnay mustarad kar diya tha.
Naa koyi maalumaat muhaya thi, na koyi haqaaiq thay, kuch nahi pata tha.
Lekin hum samandar mein salamat rahay
aur ilaaj dhoond nikaala sirf uski jablaton ki wajah se.
Kya mumkin nahi uski jablat phir se theek hon?
Main ye nahi keh raha ke woh ilzaamaat ko jhoota saabit naa karay.
Lekin woh yahan karna, aisi soorat-e-haal mein...
Is maujooda soorat-e-haal se koyi took nahi banti.
Aik damse ghair mutawaqeh tor par Chief Commander ka hukam milta hai
ke tum ohday ka silsila tor kar behri fauj kay sarbarah ko hirasat mein lo
aur woh bhi haal mein jab hum par Chinese nay humla kiya hai?
-Tum is se ziada aqalmand ho, Captain. -Aisa nahi hai ke...
Main aur koyi faisla nahi le sakta.
Hum sab kay paas faisla lenay ka mauqa hota hai.
Wazeh karta chalun.
Main nahi keh raha ke rehaai mil nahi sakti.
Main ke raha hun ke ye naamumkin hai.
Phir main tumhari koyi madad nahi kar sakta hun.
Woh adalati faislay ki guzarish karega aur tumhein uski baat maan'ni paregi.
-Hello. -Hello.
-Kya James tak paigham pohanchaaya? -Ye taqreeban naamumkin kaam hai.
Shaw nay puri imaarat mein hifazati iqdaam barha diye hain.
Oliver ka kya khayaal hai? Kya woh bhi mulawis hai?
Kuch kehna mushkil hai.
Woh apnay daftar se bahar nikalta hi nahi hai.
Kya main istemal kar sakta hun?
Main Beatty ka calendar le aaya hun
jis mein woh Michener keliye kuch kaam kar raha tha.
Mujhe kuch decryption karni pari lekin mujhe aik file chhupi huwi mili
jo ke aik khufiya hissay mein thi.
-Ye kya bataaya ja raha hai? -Laal nuqtay banay hain.
Khiton ko sarhadon se alag kiya gaya hai. Ye log apna haq jamaah rahay hain.
-Mujhe waapis daftar pohanchna hai -Dennis.
-Haan, main James tak paighaam pohancha dunga.
Main ye nahi kehnay waali thi.
Bas apna khayaal rakhna.
Acha.
Is baat ka koyi took nahi banta hai.
Main nay suna tha is baaray mein.
Abhi naye sadar ko ohda sambhaalay huwe aik din hi huwa hai na?
Samajh nahi aaraha akhir maajra kya hai?
Janwaron ki saltanat lag rahi hai.
-Jis andaaz mein ilaaqa bandi hoti hai. -Acha, koshish kar kay dekh lay.
Is lamhay Chandler hi America se sab se ziada wafaadar hai.
Usko zindagi bhar keliye chala jaana chahiye ab.
Tumhari baat ka kya matlab hai?
Chalay jana chahiye? Usko kyun chalay jaana chahiye?
Kuch nahi. Main tou aisay hi baat kar raha tha.
Usnay kuch ghalat tou nahi kiya.
Tum jaisay bachay ko tou khaas tor par usay kuch kehnay ka haq nahi hai.
-Aray, itmenan rakho, Eric. -PO2 jesi bekaar baat ki hai.
Tumhein meri baat ka matlab pata hai. Aray, ye main khaa raha tha!
Tum yahan aanay kay baad se shikayat kar rahay ho aur main tang aagaya hun!
Kyun na tum shukaar guzaar ban kar raho?
-Shukar guzaar? -Haan.
Tumhein aur tumharay mohtaaj saathiyon ko bachaanay keliye.
Aray! Tum mohtaaj kisay keh rahay ho?
Agar tum darpokon nay madad naa maangi hoti tou hum wahan aatay hi nahi.
-Tum nay mujhe darpok kaha? -Aray! Us se dur raho, samjhay?
Tum dur raho! Idher aao!
Ye sab khatam karo!
Peechay hatto!
-Aray! -Behri police, behri police.
Khaanay ki jagah par fori aayein.
Peechay hatto!
Aray! Aray!
Khatam karo larna! Peechay hatto!
Hum sab aik saath hain, bewaqufon! Peechay hatto!
Uff, Khudaaya!
Peechay hatto!
Peechay hatto aik dousray se!
-Bilkul pehlay kay waqt ki tarah? -Jee, Sir.
Kya masla hai tum logon kay sath?
Ye kya cheezain hain?
Woh in tamaam godaamon mein zarurati ashhiya jamaah kar rahay hain.
-Kya khaanay ki ashiya hain? -Khaana, dawaai.
Ye itnay door daraaz ilaaqay hain.
Clallam Bay ki aabaadi 500 se kam hai.
Lekin is maalumaat kay muttabiq unkay paas godaam mein itna khaana hai
ke chhay maheenay tak hazaaron log khaa saktay hain.
Kya Clallam Bay kay paas laal nuqta bana hai?
Haan, bana hai.
Shayad yahan kuch aur bhi godaam maujood hain.
Shayad nuqton ka matlab yehi hai.
Nahi. Woh nuqtay jail ki nishaandahi kartay hain.
In ko ghor se dekho.
-Benton, Arkansas. -Haan.
Bismarck, North Dakota. Big Spring, Texas.
Haan, har jagah hain.
Humari jitni aabaadi keliye 46 jails banai hain?
Sab kay hifaazati iqdaam bhaari miqdaar mein hain.
Aur inhein ilaaqay kay hisaab se baraabari se taqseem kiya gaya hai.
Yehi jail tamaam fauji daston ko sambhaal rahi hain
khaana jamaa kar rahi hain aur logon se tawaqah
kar rahay hain ke woh muqaabla karein.
Beatty ko aitemaad nahi raha hoga. Is hi wajah se woh janaazay par nahi gaya.
Is hi wajah se woh Rivera kay paas jaana chaah raha tha.
Kya bakwaas hai!
Hazraat, mujhe in gawaahon ka bayaan lena hai.
Maaf kijiye, madam. Aana jaana mana hai.
-Captain Meylan kay ehkaamaat hain. -Meray paas iskay liye waqt nahi hai.
Ye behri fauj kay sarkaari kaam mein mudaakhlat karna hai.
-Yahan kya horaha hai? -Maaf kijiye, madam.
Humein Captain Meylan nay hukum diya hai...
-Aakhir kaar aagaye. -Apnay ghootnoun par beth jao.
Acha, larkon.
Itna waqt nahi ke hum nateejon par baat karein
lekin main waazeh ho kar kehta hun
ke khaali kaartoos chalaana hai, goli se bhara nahi.
Tum chaahtay ho ke is jaahaaz ko hum khaali hathiyaar kay sath le kar jaayein?
Hayward ka amla hum par humla nahi karega. Woh aapas mein larna nahi chaahtay hain.
Meri baat maano gay tou acha hoga.
Mujhe lagta hai ke shayad taareekh humara sath degi
jab sadar ka diya gaya hukam naajaaiz saabit hota hai.
Iskay liye maaf karna, jawaanon.
Bahar haal agar humaray paas goliyaan nahi hain
tou bandookhein ziada chaahiye hongi, Captain.
Abhi aagay sab mil jaayega.
Baraaye meharbaani, tashreef rakho.
Captain Chandler...
is se pehlay ke hum kaarwaai shuru karein...
tumhein apni baat karnay ka haq hai.
Meri aadhi zindagi behri fauj mein guzar gai.
Tumhari tarah main nay bhi sab theek iqdaam liye.
Qadam ba qadam aagay barha takeh mujhe rehnuma ban'nay ka moqa milay.
Main Nathan James jahaaz ka sab se pehlay Captain bana tha.
Achanak se main aisi soorat-e-haal mein phans gaya tha
jiskay liye tumhein koyi taiyaar nahi kar sakta hai.
Humaari duniya hi palat gai thi.
Tamaam qawaid o zawaabit bhulaa diye gaye thay.
Lekin...
behri fauj nay mujhe bohat kuch sikhaaya hai.
Sab se zaruri baat tou ye...
ke mujhe haalaat kay muttabiq rehna sikhaaya.
Mujhe kuch mushkil faislay lenay paray thay.
Khuda jaanta hai ke mujhse kuch ghaltiyan huwi hain.
Lekin main haq ki baat karnay se kabhi nahi dagmagaaya.
Woh markazi ikhlaaqiyaat jo hum sab ki ragoun mein dortay hain.
Izzat o waqaar...
bahaduri...
aur zimedaari nibhaana.
Main nay apnay amlay ki khidmat ki kyunke unho nay meri khidmat ki thi.
Hathiyaar phenk kar ghutnon par beth jao!
Us hi tarah jis tarah hum apnay azeem mulk ki khidmat kartay hain.
Aisa main nay nahi chaaha tha.
Main apni wardi kisi bhi waqt utaar sakta tha.
Lekin mujhe humesha mutehad ho kar kaam karnay par yaqeen hai.
Aur un faislon par bhi jo main nay bator captain kiye thay.
Bhalay meri hikmat-e-amli is pagal duniya ko durust karnay mein badal gai ho.
Behri fauj keliye mera azam aur meri wafadaari kabhi larkarhaai nahi.
Main nay apna record kharaab nahi honay diya.
-Apnay haath oopar karo! -Ye kya bakwaas hai?
Mujhe ab samajh aaya.
Is sab ka taaluq tumharay qusoor ya maasumiyat se nahi tha.
Tum nay humein aisa karnay par majboor kiya hai, Captain.
Aaj aik aisa lamha aaya tha...
jab mujhe tumhari saza par shuba huwa.
Woh shuba hattaanay keliye shukriya.
Jab koyi khatarnaak surat-e-haal banegi...
aur main agar ghalat saabit huwa, tou main tum se unchay ohday kay shakhs
se saza qubool kar lunga.
Cooper aur Green, baraye meharbani officers ko lay jaa kar
Helo Bay 2 mein alehda rakho.
Shoq se karunga.
Captain, Japan jaanay keliye aik nayaa raasta ikhtiyaar karnay ko kaho.
-Jee, Sir. -Chalo, kharay hojao.
Arkansas mein khush aamdeed.
Senator Beatty aur Secretary Rivera ki laash kal raat gaye pai gai thi.
Kara Green ki giraftaari ka hukam jaari huwa hai
jo fauj ki senior musheer hai
aur sath mein Jacob Barnes kay khilaaf bhi jo ke White House ka saahaafi hai
un dounon kay qatal se taaluq rakhnay ki wajah se.
Humein aur bhi khabar mosul hogi...
Kya tumhein lagta hai tumhara ye dost humari madad kar sakega?
-Haan, agar woh humein mil jaaye. -Dousri khabaron mein...
Ye kya...
Ye kya bakwaas hai?
Woh aik deewaar khari kar rahay hain.
In ilaaqai sarhadon ko mustaqil bananay keliye.